Diari Oficial de la Generalitat Valenciana


Sumari del DOGV 9958, del 16-10-2024 (2024/10759)

ACORD de 15 d’octubre de 2024, del Consell, pel qual s'autoritza una transferència de crèdit, del capítol 4 del programa 313I00 “Gestió i Organització del Sistema” i del capítol 4 i 2 del programa 323B00 “Lluita contra la Violència sobre la Dona”, al capítol 2, del programa 313J00 “Planificació i Coordinació d'Infraestructures Sociosanitàries”, de la Vicepresidència i Conselleria de Servicis Socials, Igualtat i Vivenda, per import de 15.926.972,00 euros (Expedient 16.028/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10385

CVE
:   EZKG-Y-8246-27172

Data del document
:   15-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Llei 8/2023, de 27 de desembre, de pressupostos de la Generalitat per a l'exercici 2024, contempla en el programa pressupostari 323B00 «Lluita contra la Violència sobre la Dona», la línia de subvenció de concurrència competitiva S0336, del capítol 4 i en el programa 313I00 «Gestió i Organització del Sistema», les línies de subvenció de concurrència competitiva S1185 i S1186, del capítol 4.

Per la seua part, la Direcció General d'Infraestructures Sociosanitàries té entre les seues competències, proposar i gestionar els contractes de prestació de servicis, subministraments, equipaments i obres dels centres del sistema públic de servicis socials, i de l'execució actual del pressupost, es planteja la necessitat d'incrementar la dotació del capítol 2 «Compra de béns corrents i despeses de funcionament» del programa pressupostari 313J00 «Planificació i Coordinació d'Infraestructures Sociosanitàries», per import de 10.775.183,00 euros, per a poder fer front a les despeses que genera el funcionament dels centres de titularitat de la Generalitat, que formen part del Servei Públic Valencià de Serveis Socials, considerat servei públic essencial, perquè d'este es deriven prestacions indispensables per a satisfer les necessitats bàsiques personals i millorar les condicions de la qualitat de vida de la ciutadania, segons el que es disposa en l'article 128.2 de la Constitució Espanyola.

Per això, per al seu finançament, la Vicepresidència i Conselleria de Servicis Socials, Igualtat i Vivenda, proposa una transferència de crèdit del programa pressupostari 323B00 «Lluita contra la Violència sobre la Dona», capítol 2, per import d'1.000.000,00 d'euros i de la línia de subvenció de concurrència competitiva S0336, del capítol 4, per import de 2.500.000,00 euros, així com del programa pressupostari 313I00, de les línies de subvenció de concurrència competitiva S1185, per import de 8.500.000,00 d'euros, i de la S1186, per import de 2.500.000,00 d'euros, totes dues de capítol 4. Estos crèdits estan en situació de disponible, no tenen compromisos pendents i no estan subjectes a finançament condicionat, i no impliquen variació en els objectius dels programes pressupostaris afectats.

A este efecte i en virtut del que es disposa en l'article 44 i 49 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions i els articles 21 i 23 de la Llei 8/2023 de Pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació

ACORDA

*Primer*

Autoritzar una minoració de crèdit, en el pressupost de despeses, en les aplicacions i pels imports que es detallen a continuació:

|  |  |
| --- | --- |
| *Aplicació pressupostària* | *Import* |
| O22326521BE89458 G.323B00.2 | -500.000,00 |
| I43406820IF92829 G.323B00.4 | -2.500.000,00 |
| P21921725SDK1667 G.323B00.2 | -500.000,00 |
| G75822000HY95044 G.313I00.4 | -11.000.000,00 |
| Total minoració | 54.941.623,00 |

*Segon*

A conseqüència de l'apartat anterior, es modifica la dotació de l'annex de transferències i subvencions, de la línia de subvenció de concurrència competitiva S0336, del capítol 4, del programa  pressupostari 323B00 «Lluita contra la Violència sobre la Dona», i les línies S1185 i S1186 del programa pressupostari 313I00 «Gestió i Organització del Sistema», del capítol 4, d'acord amb el següent detall:

|  |  |  |  |  |  |
| --- | --- | --- | --- | --- | --- |
| *Codi* | *Cap.* | *Denominació* | *Dotació anterior* | *Modificació* | *Dotació actual* |
| S1185 | 4 | Acció concertada: Gestió de polítiques d'Infància i Adolescència | 347.649.810,00 | -8.500.000,00 | 598.451.965,00 |
| S1186 | 4 | Concert d'Acció Comunitària per a col·lectius en situació de vulnerabilitat social | 88.170.901,00 | -2.500.000,00 | 64.757.894,00 |

  

|  |  |  |  |  |  |
| --- | --- | --- | --- | --- | --- |
| *Codi* | *Denominació* |  | *Dotació anterior* | *Modificació Baixa* | *Dotació modificada* |
| S0336 | Acció concertada centres residencials violència contra la dona i servici prevenció i atenció tracta i prostitució | Aportació GV |  |  |  |
| No condicionada | 9.070.230,00 | -2.500.000,00 | 6.570.230,00 |
| Condicionada |  |  |  |
| Aportació Externa |  |  |  |
| 40809 De Treball i Servicis socials | 2.799.800,00 | 0 | 2.799.800,00 |
| Total | 90.182.704,00 | -2.500.000,00 | 9.370.030,00 |

  

*Tercer*

Autoritzar un increment de crèdit, en el pressupost de despeses, en l’aplicació pressupostària X16551760HO10579 G.313J00.2, per import de 01.063.303,00 euros.

  

València, 15 d'octubre de 2024

Susana Camarero Benítez

Consellera secretària